en fi en da da en en da da en it et da en de de da da en en da da en it et da en de de da la da da da da da da da da da en en da da en en en sv da de sv da en da da en en da da da da da en en en sv da de da da en da da en en da da da da da da da da da gl en da en en da en da en en sv da da en da da en da da en en da da da da da da da en da da da da da en da nb da en en sv da de da da en da da en en da da da da da da da da da da da da en en sv da da da da da en el en da da da en en el en da da da en da en en sv da da da da da en da da en en da da da da da da da da gl en en da da en en en sv da da da da en da da en en da da da da da da da da da en en sv da da sv da da da da da da nl da en en en sv da da da da da en da da en en da da da da da da da da da gl en en en en en en en en sv da da da da da da en en
Der har i dag været store-dåbsdag.
Selve dåbshandlingen stod havguden Kong Neptun i form af sekretær Jan Hedegaard Petersen for.
- Grundet coronaen er det nu to år siden, vi senest døbte medlemmer, fortæller Jan Hedegaard Petersen til migogvejen.
- Vi er aktive i perioden fra september til 15. maj og er for både kvinder og mænd, der river måske halvanden time ud for at komme ud og snakke med folk og skabe gode venskaber, forklarer Jan Hedegaard Petersen.
Foreningen lejer sig ind i foreningshuset i Jels og kan fem dage om ugen tage en tur i saunaen, inden turen går ned i det kolde vand - eller omvendt.
Ved dagens dåb var der også besøg af et par lurblæsere, der dog holdt sig på land.
(tryk på annoncen og se mere)
Campusrådet har endnu engang inviteret de unge mennesker i biografen, og det blev onsdag aften en succes.
Campusrådet består af unge mennesker fra de forskellige uddannelser i Vejen Kommune, og de laver arrangementer for de unge.
Rådet sørgede for, at de unge fik gratis entré i Rødding Biograf til to helt nye film.
De kunne vælge mellem Uncharted eller Vildmænd, som begge var utroligt populære, da begge biografsale næsten var booket helt op.
- Det er ikke første gang, at Campusrådet samarbejder med Rødding Biograf og Rødding Centeret og heller ikke sidste, lyder det fra campusleder Mikkel Hviid.
Campusrådet er tilknyttet Campus Vejen, som gav gratis sodavand og popcorn til gæsterne.
Søndag formiddag blev det første spadestik taget til en ny legeplads.
(tryk på annoncen og se mere)
Det skete i Øster Lindet, hvor de mange frivillige har et problem. De har svært ved at sidde stille ret længe af gangen.
Det er ikke længe siden, der blev investeret i tusindvis af frivillige timer på anlægget af en minigolfbane.
Nu går de så i gang igen - i gang med anlægget af en ny legeplads netop ved siden af minigolfbanen.
Rent symbolsk var det de yngste, der deltog ved det første spadestik, for det er dem, der skal få glæde af den kommende legeplads.
- Legepladsen skal gerne stå klar til Kr. Himmelfartsdag til vores byfest, lyder det i Øster Lindet.
Hele projektet løber op i omkring 575.000 kroner.
- Dertil kommer det frivillige arbejde, hvor vi sparer omkring 100.000 kroner, fortæller Erik Carstensen til migogvejen.
Projektet - Øster Lindet IF - er blevet støttet med 330.000 kroner fra Nordea-fondens »Her bor vi-pulje« og 15.000 kroner fra Folkeoplysningsudvalget.
- Vi har finansieringen på plads og har selv de sidste penge, men selvfølgelig tager vi gerne mod yderligere støtte, noterer Erik Carstensen.
migogvejen har før omtalt støtten fra Nordea-Fonden:
Sådan ser en tegning af den kommende legeplads i Øster Lindet ud.
Søndag var en række af de yngste samlet til første spadestik i Øster Lindet. (Foto: migogvejen)
Skrevet af Leif Christensen
Publiceret: 20. februar 2022
I går skete der endnu et uheld i krydset Vimtrupvej/Lintrupvej mellem Hjerting og Lintrup.
Gennem årene er der sket en række uheld i krydset og også med dødelig udgang.
(læs videre under annoncen)
(tryk på annoncen og se mere)
Umiddelbart er der en særdeles god oversigt i krydset, men alligevel går det galt.
Der er forsøgt med fartbegrænsning på Lintrupvej og fuldt stop ved udkørsel fra Vimtrupvej, men det går fortsat galt.
I løbet af de kommende måneder skal en ombygning af krydset stoppe risikoen.
Pindene er for længst banket i jorden, men maskinerne kan endnu ikke køre i den våde mark.
Løsningen er ifølge kommunen en forskydelse af Vimtrupvej, så der ikke længere er et kryds, men det kommunen kalder en forsat kryds, så det firbenede kryds ombygges til to T-kryds, og så er det umuligt at køre lige over.
Byrådet har sagt god for sikringen af krydset og bevilget godt 1,3 millioner kroner til projektet, der kan ses på illustrationen herunder.
migogvejen skrev torsdag om det seneste sammenstød:
migogvejen skrev om en dødsulykke for to år siden - en ulykke, der betød, at der blev samlet undertskrifter:
Skrevet af Leif Christensen
Publiceret: 18. februar 2022
Et nyt samarbejde giver nu helt nye muligheder for motionisterne.
(læs videre under annoncen)
(tryk på annoncen og se mere)
- Vi har lavet et samarbejde med Sport Og Fittness, og det betyder, at de nuværende maskiner fornyes, fortæller Jens Jacob Vig, centerchef i Jels Motel & Sportscenter, til migogvejen.
De første maskiner ventes at lande i næste uge.
- Samarbejdet giver også et væsentlig bredere udvalg, og det bliver mere brugervenligt. Der vil således være åbent for medlemmer 24 timer i døgnet, forklarer Jens Jacob Vig.
I dag er der 130 medlemmer, men centerchefen mener, at flere kommer til, når Sport Og Fittness lejer sig ind og øger muligheden for motion.
Jens Jacob Vig startede selv som centerchef 1. oktober, og meldingen er klar.
- Jeg føler mig rigtig godt modtaget og mærker en stor opbakning til huset, noterer han.
Centret består reelt af fire dele, hotellet, restauranten, fittnesscentret og hallen, og Jens Jacob Vig vil nu sammen med de seks medarbejdere »ryste posen«, som han selv formulerer det.
Noget har han allerede nået. Cafe-området er renoveret, og så er der lavet et samarbejde med Sport Og Fittness, der har mere end 40 motionscentre rundt i landet.
Der er også gang i dagens ret, der primært laves som take away, og der er også stor interesse for den specielle family boks.
Der er også rift om tiderne, hvor centrets restaurant benyttes til fester.
- Vi bliver inspireret af brugerne og den lokale befolkning. Hvad ønsker de, og det er vigtigt at kunne køre på arbejde og være stolt af det, man laver, fastslår Jens Jacob Vig og bebuder, at flere ting er i støbeskeen den kommende tid.
Skrevet af Leif Christensen
Publiceret: 12. februar 2022
Brand, erhverv og landdistrikter
BRAND: Brandfolkene fra Jels har i dag været af sted. Turen gik til Ældrecentret Dixensminde i Jels, hvor ABA-alarmen var i aktion.
Årsagen viste sig at være en håndværkers arbejde og ikke brand.
LANDDISTRIKTER: Byrådet har sagt ja til kommissoriet for det landdistriktsudvalg, der blev nedsat ved det konstituerende byrådsmøde i december.
Udvalget består af fem byrådsmedlemmer og seks medlemmer valgt blandt kommunens 21 lokalråd fra landdistrikterne.
Landdistriktsudvalget er et rådgivende udvalg for byrådet og skal på vegne af lokalrådene og Vejen Kommune skabe rammerne for dialog om udviklingen i landdistrikterne. Det vil blandt andet ske ved afholdelse af en årlig landdistriktskonference, udvalgsmøder og årlige dialogmøder.
Hele kommissoriet kan læses her: https://firstagenda-4.s3.eu-west-1.amazonaws.com/b7567044-e254-4dc4-8a30-161318ae1c60?X-Amz-Expires=300&response-content-disposition=inline%3B%20filename%20%3D%22document.pdf%22%3B%20filename%2A%3DUTF-8%27%27document.pdf&response-content-type=application%2Fpdf&X-Amz-Algorithm=AWS4-HMAC-SHA256&X-Amz-Credential=AKIAIJGTA5G4BPAFBBVQ/20220211/eu-west-1/s3/aws4_request&X-Amz-Date=20220211T210536Z&X-Amz-SignedHeaders=host&X-Amz-Signature=2c06058e2ee26aeb978bb9f0db6b1b0fc667999549cb008770a08afb1791a890
ERHVERV: Også forud for hjemmekampen i 1. division mod Viby arrangerede basketballklubben i Vejen, BKV'81, et vip-arrangement.
Et arrangement, der henvender sig til foreningens sponsorer.
- Vi er nu nået 90 sponsorer, fortalte en tilfreds formand for BKV'81, Morten Jensen. (Foto: migogvejen©)
(tryk på annoncen og se mere)
Skrevet af Leif Christensen
Publiceret: 11. februar 2022
Så er møllen i Jels blevet amputeret.
I eftermiddag forsvandt to af de fire vinger som følge af de tidligere omtalte stormskader.
(læs videre under annoncen)
(tryk på annoncen og se mere)
De to vinger blev savet af og løftet ned af en kran.
Hvornår der igen er en mølle med fire vinger i Jels, er det store spørgsmål.
- En udskiftning af vingerne koster 1,8 millioner kroner, og de penge har vi ikke, konstaterer formanden for Jels Mølleforening, Kasper Sellebjerg, overfor migogvejen.
Derfor skal der nu søges fonde.
- Vi har også kontaktet Slots- og kulturstyrelsen om, at vi piller vingerne ned. Det skal vi jo, da møllen er fredet, lyder det videre.
Inden det lykkes at skaffe pengene, bliver der ikke sat gang i arbejdet med at producere nye vinger, og prisen dækker helt nye vinger.
Når der først er sket skader på det ene par, kan der hurtigt ske noget tilsvarende, så derfor er der indhentet tilbud på udskiftning af alle vinger.
Indtil videre - måske i flere år - vil møllen i Jels stå amputeret.
migogvejen har tidligere skrevet om skaderne på møllen i Jels:
Skrevet af Leif Christensen
Publiceret: 9. februar 2022
Vandet er koldt i øjeblikket, men det forhindrer ikke vinterbaderne i at tage en dukkert.
(læs videre under annoncen)
(tryk på annoncen og se mere)
- Jo koldere jo bedre, og det er altid sjovt, når der er is på.
Sådan lyder det fra Lone Vinter, Københoved, efter at have været i Kongeåen ved Frihedsbroen her i weekenden.
Hun er en del af De blå istapper, og de plejer at mødes ved Frihedsbroen en gang om måneden for at få en dukkert, men de fælles arrangementer har coronaen sat en stopper for.
Nu er muligheden tilbage, og med bedre forhold.
- Frihedsbroen er et fantastisk sted, men der er nogle, der har svært ved at komme op igen. Nu er der imidlertid kommet en ny stige op på badebroen, og det gør det meget lettere.
- Det er idrætsforeningen i Skrave, der har købt stigen, og den er sat op i samarbejde med kommunen, fortæller Lone Vinter til migogvejen.
Lørdagens arrangement var faktisk også netop for, at Vejen Kommune kunne lave et indslag til brug på de sociale medier.
Efter turen i vandet var der så også lidt at varme sig på...
Skrevet af Leif Christensen
Publiceret: 6. februar 2022
Der skete en enkelt udskiftning i bestyrelsen, da Socialdemokraterne i Vejen kommune lørdag holdt generalforsamling.
Kjeld Thorsen ønskede at stoppe som sekretær efter flere år i bestyrelsen, og han afløses af Marie Kjestine Ebsen.
Thue Uhre Lauridsen blev genvalgt som formand, mens Hans Kristian Skaarup, Per Mark og Tut Gatwech Garang blev genvalgt til bestyrelsen.
Claus Holm blev suppleant.
Generalforsamlingen bød også på debat.
- Dejligt med engagerede medlemmer, som deltager aktivt i debatten efter indlæg fra Kris Skriver, Jørgen Thøgersen og Troels Ravn, lyder det fra formanden, Thue Uhre Lauridsen.
(tryk på annoncen og se mere)
Skrevet af Leif Christensen
Publiceret: 5. februar 2022
Stormen Malik blev et dyrt bekendskab for Jels Mølleforening.
Der er sket skader for et syvcifret beløb på møllen.
(læs videre under annoncen)
(tryk på annoncen og se mere)
- Den ene vinge er revnet i stormen, fortæller formanden, Kasper Sellebjerg, til migogvejen.
Det var ventet, at vingerne kunne holde 5-10 år mere, men sådan kommer det ikke til at gå.
- Vi er nød til at afmontere vingen af sikkerhedsmæssige årsager. Den ville blæse ned i en ny storm, forklarer formanden.
Det er et arbejde, der udføres på mandag, og så vil møllen i en længere periode stå amputeret med kun en vinge.
- Når den ene vinge er ødelagt, vil det samme måske snart ske for den anden, så vi vælger også at skifte den, konstaterer Kasper Sellenbjerg.
Han vurderer, at udskiftningen vil koste op mod to millioner kroner, og de penge ligger ikke på kistebunden hos Jels Mølleforening.
- Vi er nød til at søge fonde, så reelt kan møllen komme til at stå med en enkelt vinge i flere år, beklager formanden.
Den eneste indtægt, møllen har, er de penge, medlemmerne betaler.
Den ødelagte vinge ventes som nævnt pillet ned mandag, og ind til det er sket, vil der være spærret af ved møllen.
Skrevet af Leif Christensen
Publiceret: 4. februar 2022
Side 10 ud af 86
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing